3. Kommissorium for analyse af idrætsfaciliteter (Åben)
Tidl. politisk behandling
Forventet sagsgang
TM-U, KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til et kommissorium for en kortlægning af 
kommunens idrætsfaciliteter. 
Byrådet har i Budget 2025-28 besluttet at kortlægge kommunens idrætsfaciliteter (A-608) for at sikre et 
solidt grundlag for byrådets fremtidige prioriteringer på området. Kortlægningen skal udarbejdes med 
udgangspunkt i foreliggende opgørelser og eksisterende data. 
Byrådet besluttede i budget 2025-28, at kommissoriet for kortlægningen forelægges både KF-U og TM-U i 
1. kvartal 2025. Nærværende sag rammesætter kortlægningen, herunder hvilke idrætsfaciliteter der indgår, 
samt hvilke datakilder, der vurderes relevante og tilgængelige til vurdering af udnyttelsen af eksisterende 
faciliteter. 
Kommissorium for analyse af idrætsfaciliteter: 
Børn og Kultur foreslår, at kortlægningen fokuserer på idrætsfaciliteter, der benyttes af foreninger. Det 
betyder, at idrætsfaciliteter, der udelukkende drives kommercielt, fx nogle fitness- og padelcentre, ikke 
indgår i kortlægningen. Kortlægningen inkluderer både kommunale og selvejende faciliteter. Den inkluderer 
også faciliteter, som Favrskov Kommune stiller til rådighed eller hvor der på anden vis ydes tilskud til 
foreningsaktivitet, fx via lokaletilskud.      
Børn og Kultur foreslår en afrapportering inddelt i to hoveddele: 
1.
Faciliteter: Alle idrætsfaciliteter oplistes og inddeles efter geografisk placering. Den geografiske 
inddeling afhænger af type facilitet. Større faciliteter som, fx fodboldbaner, idrætshaller, 
svømmehaller opgøres på by-, skoledistrikts- eller hovedbyniveau (Hinnerup, Hammel, Ulstrup, 
Hadsten). Det gør det muligt at sammenligne adgangen til faciliteter på tværs af kommunen og 
opgøre antal borgere pr. facilitet. 
Faciliteter til mindre sportsgrene, fx beachvolley, kampsport, mountainbike, disc-golf og lignende 
kortlægges på kommuneniveau, men sammenlignes ikke på tværs af områder i kommunen. 
2.
Udnyttelsesgrad: Vurdering af udnyttelsesgraden baserer sig på foreliggende data og opgørelser. 
Vurderingen vil på den baggrund her begrænse sig til idrætshaller, gymnastiksale og fodboldbaner. 

Idrætshaller og gymnastiksale: Udnyttelsesgraden opgøres på baggrund af sæsonfordelingens 
tildeling af hal-tid til foreninger samt timeopgørelser for aktiviteter, som Favrskov Kommune yder 
tilskud til i kommunale og selvejende haller. Der er ikke tilgængelige data for, i hvor høj grad den 
tildelte tid reelt benyttes i alle faciliteter og af hvor mange deltagere.

Fodboldbaner: Vurdering af udnyttelsen af fodboldbaner beror på en banetryksanalyse, der 
sammenholder arealet af fodboldbaner (omregnet til antal standard 11-mandsbaner) med 
medlemstallet i de enkelte fodboldforeninger. Det giver et mål for den relative udnyttelse af 
[adresse]: EMN-2024-02971
Dok-ID: 3830119
Sagsbehandler: leanj
Byråd
25. februar 2025  19:00
banerne på tværs af kommunen. Der er ikke tilgængelige data for den faktiske udnyttelse af 
banerne opgjort i tid og reelt antal deltagere. 
Kortlægningen fremsendes til Byrådet som del af baggrundsmaterialet for budgetlægningen for 2026-29. 
VURDERING
Børn og Kultur vurderer, at det foreslåede kommissorium giver mulighed for at gennemføre den ønskede 
kortlægning af idrætsfaciliteter i [adresse]. Dette overblik vil bidrage til at styrke byrådets 
beslutningsgrundlag i forbindelse med kommende budgetplanlægninger.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At kommissoriet for kortlægning af idrætsfaciliteter godkendes. 
BESLUTNING
Teknik- og Miljøudvalget, 5. februar 2025:
Fraværende: Anders Olsen
Indstilles godkendt. 
Kultur- og Fritidsudvalget, 6. februar 2025:
Fraværende: Ingen
Indstilles godkendt med den tilføjelse, at den geografiske placering af padelhaller i [adresse] 
også kortlægges. 
Økonomiudvalget, 18. februar 2025:
Fraværende: Ingen
Indstillingen fra Kultur- og Fritidsudvalget indstilles godkendt.
Byrådet, 25. februar 2025:
Fraværende: Jasmin Jensen
Godkendt.
Bilag
